రుద్రమ దేవి
కాకతీయులలో అగ్రగణ్యుడైన గణపతిదేవుని తరువాత 1262 లో రుద్రమదేవి ' రుద్రమహారాజు ' బిరుదంతో కాకతీయ మహాసామ్రాజ్య సింహాసనాన్ని అధిష్టించింది. అయితే ఒక మహిళ పాలకురాలు కావటం ఓర్వలేని అనేకమంది సామంతులు తిరుగుబాటు చేసారు. అదేసమయంలో నెల్లూరు పాండ్యుల కింద, వేంగి ప్రాంతం గొంకరాజు మొదటి నరసింహుడి కిందకి వెల్లినయి... పాకనాటి కాయస్థ అంబదేవుడు, కళింగ నరసింహుని కుమారుడు వీరభానుడు తిరుగుబాట్లు చేసారు. రుద్రమ తన సేనానులతో కలిసి ఈ తిరుగుబాట్లనన్నిటినీ విజయవంతంగా అణచివేసింది. రుద్రమాంబ ఎదుర్కొన్న దండయాత్రలన్నిటిలోకీ దేవగిరి యాదవరాజుల దండయాత్ర అతి పెద్దది, కీలకమైనది. యాదవరాజు మహాదేవుడు ఓరుగల్లును ముట్టడించాడు, అయితే రుద్రమ యాదవలను ఓడించి, దేవగిరి దుర్గం వరకూ తరిమి కొట్టింది. వేరేదారి లేని మహదేవుడు సంధికి దిగివచ్చి, యుద్ధ పరిహారంగా మూడుకోట్ల సువర్ణాలు చెల్లించాడు. రుద్రమదేవి యొక్క శైవమత గురువు విశ్వేశ్వర శివశంబు. గణపతి దేవునికి, రెండవ ప్రతాపరుద్రునికి కూడా ఈయనే గురువు. రుద్రమ తానే స్వయంగా కాయస్త రాజ్యంపై దాడి చేసినట్లు తెలుస్తోంది. Chandupatla (నల్గొండ) శాసనం ఆధారంగా కాయస్త అంబదేవునితో జరిగిన యుద్ధాలలోనే మరణిచినట్లు చరిత్రకారులు భావిస్తున్నారు. రుద్రమదేవికి గల ఇతర బిరుదులు: రాయగజకేసరి, ఘటోధృతి.
రుద్రవరం (అచ్చంపేట)
రుద్రవరం గుంటూరు జిల్లా అచ్చంపేట మండలంలోనిలో ఉంది. పిన్ కోడ్:522 412. ఊరి చుట్టూరా పచ్చని పోలాలు, ఎత్తయిన కొండలు, ప్రకృతి శోభాయానంతో ఉంటుంది. ఊరికి 2 కిలో మీటర్ల దూరంలో కృష్ణానది ప్రవహిస్తోంది. ఊరిలో. శ్రీ సీతరాములస్వామి ఆలయం ప్రధానమైనది. ప్రతి ఏట ఊరిలో పండగలు చాల వైభవంగా నిర్వహిస్తారు. ఊరిలో కమ్మ, రెడ్లు, రాజులు, యాదవులు ఉంటారు. గడ్డం, గంటా, బిక్కి, వడ్లమూడి,తల తల, అన్నపురెడ్డి వంటి ఇంటి పేర్లున్నాయి. మిరప, ప్రత్తి, వరి వంటి పంటలు పండుతాయి. చాల మందికి పొలం ఉంది . మండల కేంద్రం అచ్చంపేట నుండి ఇది 6 కిలోమీటర్ల దూరములో ఉంది. ఎటువంటి సరుకులకైన, ఇతర అవసరాలకు చాల మంది అక్కడికి వెళ్తారు. ఇప్పుడిప్పుడే అభివృద్ధి చెందుతున్న గ్రామం. గ్రామం మొత్తం సుమారు 400 ఇళ్ళు ఊంటాయి.